CELEX: 62020TB0633
Language: el
Date: 2021-09-27 00:00:00
Title: Υπόθεση T-633/20: Διάταξη του Γενικού Δικαστηρίου της 27ης Σεπτεμβρίου 2021 — CNMSE κ.λπ. κατά Κοινοβουλίου και Συμβουλίου [Προσφυγή ακυρώσεως – Δημόσια υγεία – Κανονισμός (ΕΕ) 2020/1043 – Διεξαγωγή κλινικών δοκιμών με φάρμακα για ανθρώπινη χρήση που περιέχουν γενετικώς μεταλλαγμένους οργανισμούς – Θεραπεία ή πρόληψη της νόσου από κορωνοϊό SARS-CoV-2 (COVID-19) – Έννοια «νομοθετικής πράξεως» – Έννοια «κανονιστικής πράξεως» – Πράξη που δεν αφορά ατομικά τον προσφεύγοντα – Απαράδεκτο]

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/43
            
         
      Διάταξη του Γενικού Δικαστηρίου της 27ης Σεπτεμβρίου 2021 — CNMSE κ.λπ. κατά Κοινοβουλίου και Συμβουλίου
      (Υπόθεση T-633/20) (1)
      
      (Προσφυγή ακυρώσεως - Δημόσια υγεία - Κανονισμός (ΕΕ) 2020/1043 - Διεξαγωγή κλινικών δοκιμών με φάρμακα για ανθρώπινη χρήση που περιέχουν γενετικώς μεταλλαγμένους οργανισμούς - Θεραπεία ή πρόληψη της νόσου από κορωνοϊό SARS-CoV-2 (COVID-19) - Έννοια «νομοθετικής πράξεως» - Έννοια «κανονιστικής πράξεως» - Πράξη που δεν αφορά ατομικά τον προσφεύγοντα - Απαράδεκτο)
      (2021/C 490/51)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Coordination nationale médicale santé — environnement (CNMSE) (Παρίσι, Γαλλία) και 5 λοιποί προσφεύγοντες των οποίων τα ονόματα παρατίθενται στο παράρτημα της διατάξεως (εκπρόσωπος: G. Tumerelle, δικηγόρος)
      
         Καθών: Ευρωπαϊκό Κοινοβούλιο (εκπρόσωποι: J. Etienne και W. Kuzmienko), Συμβούλιο της Ευρωπαϊκής Ένωσης (εκπρόσωποι: A. Jaume και M. Moore)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση του κανονισμού (EE) 2020/1043 του Ευρωπαϊκού Κοινοβουλίου και του Συμβουλίου της 15ης Ιουλίου 2020 σχετικά με τη διεξαγωγή κλινικών δοκιμών με φάρμακα για ανθρώπινη χρήση που περιέχουν ή αποτελούνται από γενετικώς τροποποιημένους οργανισμούς και τα οποία προορίζονται για τη θεραπεία ή την πρόληψη της νόσου από κορωνοϊό (COVID-19) και με την προμήθεια τέτοιων φαρμάκων (ΕΕ 2020, L 231, σ. 12).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η απόφαση επί των αιτήσεων παρεμβάσεως της Ευρωπαϊκής Επιτροπής και της μη κερδοσκοπικής ενώσεως «Groupe de Réflexion et d’Action Pour une Politique Ecologique».
               
            
                  3)
               
               
                  Η Coordination nationale médicale santé — environnement (CNMSE) και οι λοιποί προσφεύγοντες των οποίων τα ονόματα παρατίθενται στο παράρτημα φέρουν τα δικαστικά έξοδά τους καθώς και τα έξοδα στα οποία υποβλήθηκε το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης.
               
            
                  4)
               
               
                  Η Επιτροπή και η μη κερδοσκοπική ένωση «Groupe de Réflexion et d’Action Pour une Politique Ecologique» φέρουν τα δικαστικά έξοδα που σχετίζονται με τις αντίστοιχες αιτήσεις τους παρεμβάσεως.
               
            
         (1)  EE C 9 της 11.1.2021.